පස්සර නගරයේ පෞද්ගලික වෙළෙඳ සලක තොග ගබඩාවක තිබී පරිභෝජනයට නුසුදුසු සීනි කිලෝ 1500ක්, බී ලූණු කිලෝ 50ක් හා හාල්මැස්සෝ කිලෝ 50ක් පෙරේදා (21) අත්අඩංගුවට ගෙන විනාශ කළ බව ප්‍රාදේශීය සෞඛ්‍ය සේවා අධ්‍යක්ෂ කාර්යාලය පැවසීය.ප්‍රදේශයේ කාන්තාවකගෙන් ලද තොරතුරක් මත සිදු කළ වැටලීමක දී සීනි කිලෝ 50 මිටි 30ක් අත්අඩංගුවට ගන්නා අවස්ථාවේදී ඒවාට ජලය මුසුවී විනාශ වී තිබී ඇත.අත්අඩංගුවට ගත් සීනි තොගය පස්සර ප්‍රාදේශීය සභාවේ කුණු ගෙනගොස් දමන මීදුම්පිටිය ප්‍රදේශයේ දී ගිනි තබා විනාශ කර ඇති අතර වෙළෙඳ සල් හිමිකරුට එරෙහිව නීත්‍යානුකූලව කටයුතු කරන බවද ප්‍රාදේශීය සෞඛ්‍ය සේවා අධ්‍යක්ෂ පැවසීය.පස්සර ප්‍රාදේශීය සෞඛ්‍ය සේවා අධ්‍යක්ෂිකා දිල්රුක්ෂි ඒකනායක මහත්මියගේ උපදෙස් පරිදි මහජන සෞඛ්‍ය පරික්ෂක පරිපාලන නිලධාරී නිමල් ජයසිරි, නගරයේ මහජන සෞඛ්‍ය පරීක්ෂක විජිත් ගුණසේකර මහතා ඇතුළු නිලධාරින් මේ වැටලීම සිදුකර තිබේ..